Fablewood har løbende kvalitets- og sikkerhedstjekket figurerne, så de ikke er farlige at håndtere for store som små. I den forbindelse har de arbejdet sammen med en erfaren legetøjsfabrikant, som har hjulpet dem med at sikre sig, at figurerne lever op til de europæiske sikkerhedsmæssige standarder. Derudover har de også været i kontakt med Sikkerhedsstyrelsen og et uafhængigt laboratorium med speciale i sikkert legetøj. Fablewood dyrene er derfor CE godkendt for børn fra 1 år og opefter.